《送霍林还古冈兼讯霍童大兄》
明代·何吾驺

雾气隐花枝，送君江上时。竹深难护粉，柳弱不禁丝。

旧有池塘梦，归看春草辞。转怜求仲子，何日赋相思。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。